Tomáš Souček

Tomáš Souček (sündinud 27. veebruaril 1995 Havlíčkův Brodis) on Tšehhi jalgpallur, kes mängib kaitsva poolkaitsjana Premier League'i klubis West Ham United ja Tšehhi jalgpallikoondises.

Ta alustas klubikarjääri Praha Slavias, mille meeskonnas debüteeris Tšehhi kõrgliigas 2015. aastal. Hooaegadel 2016–17 ja 2018–19 tuli ta klubiga Tšehhi meistriks.

2020. aasta jaanuaris suundus ta laenule West Ham Unitedi."West Ham United complete loan signing of Czech midfielder Tomáš Souček". West Ham United FC. 29.1.2020. Vaadatud 22.2.2020 Esimese värava Inglismaa kõrgliigas lõi ta 1. juulil 2020 mängus Chelsea vastu.West Ham 3-2 Chelsea: Yarmolenko hits injury-time winner. bbc.com. 1.7.2020. Vaadatud 5.7.2020

Debüüdi Tšehhi jalgpallikoondises tegi Souček 15. novembril 2016 sõprusmängus Taani vastu. Koondisekarjääri esimese värava lõi ta 8. novembril 2017 sõprusmängus Islandi vastu.

2019. aastal valiti ta Tšehhi aasta jalgpalluriks.

 Saavutused 
Praha Slavia
Tšehhi liiga: 2016–17, 2018–19
Tšehhi karikas: 2017–18, 2018–19

 Viited 

Kategooria:Tšehhi jalgpallurid
Kategooria:West Ham Unitedi mängijad
Kategooria:Premier League'i mängijad
Kategooria:Sündinud 1995